Iekšlietu ministrijas informācijas centra

Tirgus izpēte

**„Ieceļotāju uzskaites kontroles elektroniskās sistēmas izstrāde”**

|  |  |
| --- | --- |
| **Jautājums Nr.1** | Instrukcijā norādīta plānotālīgumcena. Kas notiks ar piedāvājumiem, kas pārsniegs plānoto līgumcenu? Vai tie tiks vērtēti? |
| **Atbilde Nr.1** | Piedāvājumi, kas pārsniegs minēto līgumcenu netiks vērtēti.  Saskaņā ar 18.08.2020. Ministru kabineta sēdes protokollēmumu, informācijas sistēmas „Ieceļotāju uzskaites kontroles informācijas sistēmas (IECIS)” izstrādei paredzēts finansējums ne vairāk kā 37 000 EUR (ieskaitot PVN) apmērā.  (http://tap.mk.gov.lv/lv/mk/tap/?pid=40491045&mode=mk&date=2020-08-18) |
| **Jautājums Nr.2** | Juridiskās personas kvalifikācijas prasībās norādīts, ka jābūt izstrādātām informācijas sistēmām, kas ietver vismaz 100 000 apmeklējumus gadā. Informācijas sistēmām parasti “apmeklējumu” nemēra. Vai šeit ar “apmeklējumu” domāta maksimālā lietotāju kapacitāte gadā? Ja nē, tad kā noteikt, vai izstrādātai informācijas sistēma atbilst šai prasībai? |
| **Atbilde Nr.2** | Izstrādājamā sistēma ir specifiska, tādēļ ir būtisks apmeklējumu skaits (mājas lapa (*front-end*) ir daļa no plānotās izstrādājamās sistēmas).  Nē, ar “apmeklējumu” netiek saprasta maksimālā lietotāju kapacitāte (vienlaicīgo lietotāju skaits). Sistēmas vienlaicīgo lietotāju skaits norādīts Tehniskās specifikācijas 12.9.punktā.  Pieredze, ko pretendents norādīs par iepriekš izstrādātām sistēmām atbildīs prasībām, ja tiks iesniegti pierādījumi, ka gadā sistēma atvērta vismaz 100 000 reizes (piem., iesniedzot auditācijas pierakstus vai jebkādus citus pierādījumus). |
| **Jautājums Nr.3** | Kas pretendentam jādara attiecībā uz 2.1., 2.2., 2.3, 2.4., 2.5. punktiem? Vai tie būs jāīsteno par pretendenta norādīto summu? Vai šī līguma ietvaros būs jāveic kādi priekšdarbi? |
| **Atbilde Nr.3** | Tehniskās specifikācijas 2.1.-2.5.punktos norādītās prasības nav jāīsteno līguma, kas tiks slēgts šīs tirgus izpētes rezultātā, ietvaros un nav jāveic nekāda veida priekšdarbi.  Izpildītājam, kurš tiks izvēlēts šīs tirgus izpētes rezultātā, sistēma jāizstrādā ņemot vērā nākotnes prasības – tā, lai gala nodevuma struktūra, tehniskais risinājums vai jebkādi citi ar sistēmas izstrādi saistīti aspekti būtiski neietekmētu iespēju nākotnē īstenot Tehniskās specifikācijas 2.1.-2.5.punktos norādīto (veicot sistēmas papildinājumus). |
| **Jautājums Nr.4** | Vai 3.1.4. punktā minētajam informatīvajam logam jābūt arī tad, ja sīkdatnes sistēmā netiek izmantotas vispār? Vai tam jābūt tad, ja tiek izmantotas tikai tādas sīkdatnes, kas netiek nodotas vai saņemtas no trešajām pusēm un reizē netiek uzglabātas pēc pārlūka aizvēršanas (tātad netiek glabātas lietotāja iekārtā)? |
| **Atbilde Nr.4** | Vēršam uzmanību, ka standarta sīkdatnes tiks izmantotas, jo ir paredzēts izmantot web analītikas risinājumu. |
| **Jautājums Nr.5** | Kas sistēmai būtu jādara gadījumā, ja lietotājs nepiekrīt 3.2.1. solī minētājam? |
| **Atbilde Nr.5** | Ja gadījumā lietotājs nepiekrīt Tehniskās specifikācijas 3.2.1. solī minētajam, tad attiecīgie dati netiek iekļauti web analīkas risinājuma savāktajos datos, tomēr sistēmas funkcionalitāte nemainās. |
| **Jautājums Nr.6** | Kuras personas piekrišana jāiegūst 3.2.2. punktā (jau papildus 3.2.1.punktā iegūtajai)? |
| **Atbilde Nr.6** | Tehniskās specifikācijas 3.2.2.punktā piekrišana noteikumiem un datu apstrādei paredzēta personai, kura aizpilda datus par citu personu (piem., aizbildnim). |
| **Jautājums Nr.7** | Vai Pasūtītājs pieprasa konkrētu CAPTCHA veida vai ražotāja izmantošanu vai arī tas ir pretendenta izvēlē? |
| **Atbilde Nr.7** | Pasūtītājs nepieprasa konkrētu risinājumu – izmantojamais risinājums ir pretendenta brīva izvēle. Tomēr pretendentam jāņem vērā, ka izvēlētais risinājums nedrīkst ietekmēt vai jebkādā veidā apgrūtināt sistēmas lietojamību. |
| **Jautājums Nr.8** | Kādi gadījumi domāti 7.1.punktā? (trūkst apakšpunktu) |
| **Atbilde Nr.8** | Tehniskās specifikācijas 7.2.punkts paskaidro 7.1.punktu (faktiski paredzēts tikai viens gadījums, kas norādīts 7.2.punktā). |
| **Jautājums Nr.9** | Vai 9.1. punkts nozīmē, ka pretendents var vienoties ar pasūtītāju par to, kuras no minētajām autentificēšanas metodēm tiks izmantotas? Vai būtu iespējams vienoties, ka autorizētai piekļuvei sistēmai tiek atļauti tikai trīs no Latvija.lv identifikācijas modulī esošajiem rīkiem – eparaksts, eparaksts mobile un PMLP eID karte? |
| **Atbilde Nr.9** | Nē. Pretendentam izstrādājamajā sistēmā jānodrošina moduļa “Vienotā pieteikšanās” pilnā versija – nav pamata paredzēt jebkāda veida ierobežojumus. Procesu apraksts atrodams šeit:  https://viss.gov.lv/lv/Informacijai/partneriem/Sadarbibas\_proceduras/kopeja\_shema\_VP |
| **Jautājums Nr.10** | Attiecībā uz 12.11.punktu, ja pretendents izvēlas norādīt nepilnīgu (ne 100%) funkcionalitāti, kas tiek izstrādāta 30 dienu laikā, kas notiek ar pārējo specifikācijas funkcionalitāti, ko pretendents neapņemas izstrādāt 30 dienās? Vai tā ir obligāti jāizstrādā vēlāk? Kādā termiņā? Bez papildus vai par papildus samaksu? |
| **Atbilde Nr.10** | Skaidrojam, ka Pasūtītājs informāciju par funkcionalitāti, kuras izstrādi konkrētais pretendents nevar nodrošināt noteiktajā termiņā, ņems vērā piedāvājumu vērtēšanas procesā. Šis punkts tiks piemērots tikai gadījumā, ja visi pretendenti, kuri iesniegs piedāvājumus, norādīs, ka noteiktajā termiņā (30 dienās) nevarēs nodrošināt visu Tehniskajā specifikācijā norādīto funkcionalitāšu iestrādi sistēmā. Pretendentu tehniskos piedāvājumus paredzēts vērtēt ar “Atbilst” (pilnībā izpilda visas Tehniskajā specifikācijā norādītās prasības un piedāvā izstrādi nodrošināt noteiktajā termiņā), “daļēji atbilst” (pilnībā izpilda visas Tehniskajā specifikācijā norādītās prasības, bet nevar nodrošināt izstrādi Pasūtītāja noteiktajā termiņā – piedāvā atsevišķas funkcionalitātes iestrādāt sistēmā pēc noteiktā termiņa) un “neatbilst” (pilnībā neizpilda visas Tehniskajā specifikācijā norādītās prasības).  Kā jau minēts Tehniskās specifikācijas 12.11.punktā “*Gadījumā, ja Sistēmas izstrādātājs nespēj nodrošināt Sistēmas izstrādi norādītajā termiņā, Sistēmas izstrādātājs norāda to funkcionalitāti, kas noteiktajā laikā (30 dienas) var tikt nodrošināta, bet Pasūtītājam ir tiesības pieņemt vai noraidīt šo piedāvājumu.*” Ja tiks saņemti piedāvājumi, kas pilnībā atbildīs Tehniskās specifikācijas prasībām un tiks piedāvāts izstrādi pilnībā nodrošināt Pasūtītāja noteiktajā termiņā (30 dienās), tad piedāvājumi, kuri tiks novērtēti ar “daļēji atbilst”, netiks virzīti tālākai vērtēšanai pēc saimnieciski izdevīgākā piedāvājuma izvēles kritērijiem.  Papildus samaksa par atsevišķu funkcionalitāšu iestrādi nav paredzēta. Saskaņā ar 18.08.2020. Ministru kabineta sēdes protokollēmumu, informācijas sistēmas „Ieceļotāju uzskaites kontroles informācijas sistēmas (IECIS)” izstrādei paredzēts finansējums ne vairāk kā 37 000 EUR (ieskaitot PVN) apmērā. Līgums tiks slēgts par cenu, kuru piedāvās pretendents, kura piedāvājums tiks atzīts par saimnieciski visizdevīgāko piedāvājumu. Līguma cena netiks grozīta un papildus izmaksas segt nav plānots. |
| **Jautājums Nr.11** | Vai 12.14.punktā minētie jēdzieni Sistēma/Apliecinājums ir interpretējami kā IECIS anketas sadaļas jautājumi/ievade? Attiecīgi, vai esam pareizi izpratuši prasību 3.2. punktā minētai anketas sadaļai būt lietotāja (administratora) pilnībā rediģējamai, kas faktiski nozīmē, ka tiek prasīts izveidot anketas veidošanas konstruktoru, kurā būtu iespējams izveidot jebkādas sarežģītības anketu visā 3.2. punkta tvērumā? |
| **Atbilde Nr.11** | Jā, nepieciešams izveidot anketas veidošanas konstruktoru. |
| **Jautājums Nr.12** | Kuras no 12.15. minēto MK 442 noteikumu drošības prasībām jāievēro izstrādātajam? Liela daļa no punktiem attiecas tieši uz pasūtītāju un valsts iestādēm. Lūdzu uzskaitīt konkrētus punktus, kas jāizpilda izstrādātājiem (pasūtītājam) esošās cenas ietvaros? |
| **Atbilde Nr.12** | Skaidrojam, ka izstrādātājam jāņem vērā visas Ministru kabineta 2015.gada 28.jūlija noteikumu Nr. 442 prasības, nodrošinot, ka izstrādājamā sistēma ir atbilstoša minimālajām drošības prasībām. |

24.08.2020.